ДОГОВОР

Днес, \_\_\_\_\_\_ 2017 г., в гр. София, между:

**СТОЛИЧНА ОБЩИНА**, с адрес: гр. София, ул.“Московска” №33 и с БУЛСТАТ 000696327, представлявана от заместник кмета Йоана Владимирова Христова, упълномощена съгласно заповед № СОA17-РД09-78/17.01.2017г. на кмета на СО, наричан за краткост в този Договор, **«ВЪЗЛОЖИТЕЛ»**, от една страна, и от друга страна:

и от друга страна **………….**, ЕИК …….., със седалище и адрес на управление ….., ул. …….., представлявано от ………., наричан за краткост **ИЗПЪЛНИТЕЛ**,

при условията на чл.186, във връзка с чл.20, ал.3, т.2 от Закона за обществените поръчки, след проведена обществена поръчка чрез събиране на оферти с обява № ……. и в изпълнение на писмо № …….., Заповед № ………, Протокол № …….., се сключи настоящият договор за следното:

**І. ПРЕДМЕТ НА ДОГОВОРА**

**Чл. 1. (1). ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема да изпълни срещу заплащане на възнаграждение доставка на зимни връхни дрехи за инспекторите от Столичен инспекторат към Столична община, съгласно предложението за изпълнение на **ИЗПЪЛНИТЕЛЯ**, ценовото предложение на **ИЗПЪЛНИТЕЛЯ** и техническата спецификация на **ВЪЗЛОЖИТЕЛЯ.**

**(2)** **ВЪЗЛОЖИТЕЛЯТ** заявява облеклата в зависимост от конкретната необходимост и има право да не ги заяви в обема, посочен в Обявата.

**П. СРОКОВЕ ПО ДОГОВОРА.**

**Чл. 2. (1)** Настоящият договор влиза в сила от датата на регистрационния индекс в деловодната система на СО.

**(2)** Срокът на договора е 1 година (12 месеца), считано от датата на регистрационния индекс на СО или до изчерпване на предвидения максимален ресурс, посочен в чл.3, ал.1.

**(3)** Срокът за доставка е ……..(………) календарни дни, считано от получаване на съответна писмена заявка от Възложителя.

**(4)** Срок за рекламация: **Рекламация се извършва при приемането на артикулите, на посоченото от Възложителя място, ул. „Московска“ №33. Рекламацията се отразява в протокол.** Замяната на рекламирания артикул с нов се извършва за сметка на Изпълнителя в 15 (петнадесет) дневен срок от предаването от Възложителя на дефектиралото изделие.

**ІІІ. ЦЕНИ И НАЧИН НА ПЛАЩАНЕ**

**Чл. 3. (1).** Максималната стойност за целия обем на поръчката е до **70000 (седемдесет хиляди) без ДДС или до 84 000 (осемдесет и четири хиляди) лева с ДДС** за предвидения срок на изпълнение от 1 година.

**(2)**. Предложената единична цена, съгласно Ценовото предложение на **ИЗПЪЛНИТЕЛЯ** е окончателна и не подлежи на промяна за срока на договора както следва:

|  |  |  |
| --- | --- | --- |
| **№** | **ВИД**  | **Предлагана цена, лв. без ДДС:** |
| 1. | Зимна връхна дреха за инспекторите от Столичен инспекторат към Столична община. | **……..(…………………)лв.** |

**(3).** Транспортните разходи за доставката са за сметка на **ИЗПЪЛНИТЕЛЯ.**

**Чл. 4. (1).** Цената за всяка направена доставка ще се изплаща на **ИЗПЪЛНИТЕЛЯ** в срок до 30 календарни дни от представяне на двустранно подписан приемо - предавателен протокол за извършена доставка и издаване на фактура, по банков път по следната банкова сметка:

Банка: ……………………………..;

BIC: ……………………………..;

IBAN: ……………………………..;

**(2)** Сумите, дължими по договора, се заплащат от бюджета на Столичен инспекторат.

**(3) ВЪЗЛОЖИТЕЛЯТ** не е длъжен да извърши заявки за целият размер на сумата посочена в чл.3, ал1.

**IV. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 5. (1) ВЪЗЛОЖИТЕЛЯТ има право:**

**1.** Да получи доставките, включени в обхвата на обществената поръчка, след сключване на настоящия договор в срок и качество, отговарящи на предложението на **ИЗПЪЛНИТЕЛЯ.**

**2.** Да изисква от **ИЗПЪЛНИТЕЛЯ** да отстрани всички констатирани несъответствия, в случай на необходимост.

**3.** Дапредявява рекламациикъм получените стоки при установяване на дефект.

**(2) ВЪЗЛОЖИТЕЛЯТ** се задължава:

**1.** Да заплати на **ИЗПЪЛНИТЕЛЯ** стойността на реално доставените и приети артикули, съгласно условията на настоящия договор;

**2.** Данаправизаявка за необходимите артикули, при възникване на необходимостта,в писмен видс точно посочване на брой, размер и вид на предмета на доставка.

**3.** Да приема артикулите, чрез упълномощено от него лице, като приемането на доставената стока да удостоверява с подписване на приемо- предавателен протокол.В случай на отклонения от заявената и доставената стока да сигнализира **ИЗПЪЛНИТЕЛЯ,** писмено, с посочване на вида на отклонението.

**(3) ИЗПЪЛНИТЕЛЯТ** има право да:

1. получи цената в размер, по начин и в срок, уговорени в настоящия договор.

2. иска от Възложителя съдействие, информация и документи, необходими му за качественото извършване на дейностите по Договора;

**(4) ИЗПЪЛНИТЕЛЯТ** се задължава:

**1.** Да извърши доставките качествено и в срок, според изискванията на **ВЪЗЛОЖИТЕЛЯ**, в съответствие с техническото и ценовото си предложение;

**2.** Да доставя артикули, които да съответстват на посочените в техническата спецификация стандарти. Всички стоки, доставени при изпълнение на договора, трябва да съответстват на предложението на **ИЗПЪЛНИТЕЛЯ** без отклонения в качеството.

**3.** Даизвършва доставките със собствен транспорт и за собствена сметкадо посоченото от **ВЪЗЛОЖИТЕЛЯ** място.

**4.** При рекламации, направени от **ВЪЗЛОЖИТЕЛЯ** при установяване на дефект при получаване даотстранява констатираните дефекти или да заменя дефектиралите облекла в 15 (петнадесет) дневен срок от предаването на дефектиралото облекло от Възложителя на **ИЗПЪЛНИТЕЛЯ,** удостоверено чрез протокол.

**5.** При доставка да представя на **ВЪЗЛОЖИТЕЛЯ** Сертификат (удостоверение) за качество и произход, всеки артикул да има етикет за състав на материята, начините на поддържане, почистване и гладене и номера.

**6.** Да информира **ВЪЗЛОЖИТЕЛЯ** за възникнали проблеми при изпълнението на договора и за предприетите мерки за тяхното разрешаване

**V. ПРИЕМАНЕ**

**Чл. 6.** Приемането на изпълнената, в съответствие с договора работа, се извършва с подписването на приемо-предавателни протоколи между страните.

**VI. РЕКЛАМАЦИИ**

**Чл.7. ИЗПЪЛНИТЕЛЯТ** носи отговорност за доставените стоки в количество и качество, различно от договореното.

**Чл.8. ВЪЗЛОЖИТЕЛЯ,** прави рекламации на доставените стоки веднага след откриване на недостатъците, на мястото на получаване на стоката

**Чл.9. ИЗПЪЛНИТЕЛЯТ** е длъжен да отстрани установените недостатъци за своя сметка, в срока, определен в чл. 2, ал.4 от настоящия договор.

**Чл.10.** При възникване на необходимост да се направи замяна на доставената стока поради несъответствие с техническото задание, същата ще се извършва от **ИЗПЪЛНИТЕЛЯ** за негова сметка.

**VII. НЕУСТОЙКИ И САНКЦИИ**

**Чл.11.** **ИЗПЪЛНИТЕЛЯТ** носи отговорност за точното и качествено изпълнение на дейностите по този договор.

**Чл. 12 (1).** Ако **ИЗПЪЛНИТЕЛЯТ** закъснее с доставката на стоките, така както е договорено, същият дължи на **ВЪЗЛОЖИТЕЛЯ** неустойка в размер на 1 % за всеки ден закъснение, но не повече от 10 % от стойността на закъснялата доставка.

**(2).** Дължимите неустойки се заплащат от Изпълнителя в срок от 10 дни от датата на предявяване на претенцията. Ако Изпълнителят не заплати дължимата неустойка, Възложителят има право да задържи и усвои стойността на неустойката от дължимото плащане.

**(3).** Вземания за вреди и пропуснати ползи се установяват и събират по реда, определен от действащото законодателство. При доставка на некачествени, предявени за рекламация и неподменени стоки, те ще се считат недоставени и Изпълнителят дължи неустойка по реда и в размер, определен в чл. 12, ал.1. от договора.

**(4).** Възложителят има право освен неустойките по чл. 12, ал.1 от договора да търси и обезщетение за претърпени вреди и пропуснатите ползи от неизпълнението на задълженията на Изпълнителя.

**Чл. 13. (1) ИЗПЪЛНИТЕЛЯТ** превежда неустойките по настоящия договор, както и подлежащите на възстановяване от него неусвоени средства по банкова сметка посочена от **ВЪЗЛОЖИТЕЛЯ**.

**IX. ПРЕКРАТЯВАНЕ НА ДОГОВОРА**

**Чл. 14.** Настоящият договор се прекратява:

**1.** С изтичане срока на договора или изчерпване на предвидения финансов ресурс.

**Чл.15.** Преди изтичане срока на договора:

 **1.** По взаимно съгласие с двустранно споразумение.

**2.** При виновно неизпълнение на задълженията на една от страните по договора, с 10/десет/ дневно писмено предизвестие от изправната до неизправната страна. В този случай страните подписват, в 10-дневен срок от датата на получаване на писменото предизвестие, двустранен споразумителен протокол за уреждане на финансовите им взаимоотношения към момента на прекратяването.

**3.** С писмено уведомление от **ВЪЗЛОЖИТЕЛЯ до ИЗПЪЛНИТЕЛЯ** при забавяне на изпълнението по чл. 2, ал.3 с повече от 10 /десет/ календарни дни. В този случай гаранцията за изпълнение не се освобождава и остава в полза на **ВЪЗЛОЖИТЕЛЯ.**

**Х. ГАРАНЦИЯ ЗА ИЗПЪЛНЕНИЕ НА ДОГОВОРА.**

**Чл. 16. (1).** Внесената гаранция за изпълнение е в размер на **.......(3% от прогнозната стойност) лева**, представена под формата на *парична сума.*

 **(2).** Гаранцията се възстановява по номинал от **ВЪЗЛОЖИТЕЛЯ** в 30 (тридесет) дневен срок след изтичане на срока на договора.

 **(3).** В случаите по чл.15, т.2. поради виновно неизпълнение на договорни задължения от страна на **ИЗПЪЛНИТЕЛЯ**, и т.3, гаранцията за изпълнение не се връща, а се усвоява от **ВЪЗЛОЖИТЕЛЯ** като неустойка за неизпълнение, като **ВЪЗЛОЖИТЕЛЯТ** има право да търси обезщетение за по-голям размер на претърпените вреди.

**Чл. 17. ВЪЗЛОЖИТЕЛЯТ** не дължи лихви върху сумите по гаранцията за изпълнение на договора.

**ХI. ЗАКЛЮЧИТЕЛНИ РАЗПОРЕДБИ**

**Чл. 18.** За неуредените в този договор въпроси се прилагат Закона за задълженията и договорите и други действащи нормативни документи.

Настоящият договор се изготви и подписа в два еднообразни екземпляра - един за **ВЪЗЛОЖИТЕЛЯ** и един за **ИЗПЪЛНИТЕЛЯ**.

Неразделна част от този договор са:

**Приложение № 1 -** Техническа оферта от офертата на ИЗПЪЛНИТЕЛЯ;

**Приложение № 2** – Ценова оферта от офертата на ИЗПЪЛНИТЕЛЯ;

**Приложение №3 –** Техническа спецификация на ВЪЗЛОЖИТЕЛЯ.

|  |  |
| --- | --- |
| **ВЪЗЛОЖИТЕЛ:** | **ИЗПЪЛНИТЕЛ:**  |
| **ЗАМЕСТНИК КМЕТ НА Столична община**  | **……………………………….** |
| **Йоана Христова** | **……………………………….** |
| **ГЛавен СЧЕТОВОДИТЕЛ:** |  |
|  |  |

Съгласувано със:

Зам. кмет "Законност, координация и контрол": Ралица Стоянова ............................

Директор на дирекция „ОПК”: Цветан Стоевски ............................

Началник отдел в дирекция „ОПК“: Блага Живкова ............................

Главен юрисконсулт в дирекция „ОПК“: ………………….. ............................

Изготвил: Теодор Христов ............................